Source: https://finlex.fi/fi/laki/alkup/1989/19890905
Timestamp: 2019-06-19 23:23:26+00:00
Document Index: 24569188

Matched Legal Cases: ['§ 12', '§ 17', '§4', '§4', '§5', '§43']

Asetus vankeinhoitolaitoksesta annetun asetuksen… 905/1989 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1989 › 905/1989
905/1989
Oikeusministerin esittelystä muutetaan vankeinhoitolaitoksesta 14 päivänä helmikuuta 1986 annetun asetuksen 3 b, 4, 4 a, 5 ja 43§,
sellaisina kuin ne ovat, 3 b§ muutettuna 13 päivänä helmikuuta 1987 ja 31 päivänä joulukuuta 1987 annetuilla asetuksilla (135/87 ja 1230/87), 4§ mainitussa 13 päivänä helmikuuta 1987 annetussa asetuksessa, 5§ osittain muutettuna viimeksi mainitulla asetuksella, 4 a§ 12 päivänä joulukuuta 1986 annetussa asetuksessa (918/86) sekä 43§ 17 päivänä helmikuuta 1989 annetussa asetuksessa (173/89), näin kuuluviksi:
Apulaisosastopäällikkö ratkaisee vankeinhoitolaitoksen osalta oikeusministeriön vankeinhoito-osastolle kuuluvat asiat, jotka koskevat:
1) henkilökunnan virkavapautta sekä viran väliaikaista hoitoa;
2) viran hoidosta maksettavaa palkkausta;
3) vankeinhoito-osaston alaisen laitoksen johtajan vuosilomaa sekä virkamatkoja ja niistä aiheutuvien matkalaskujen hyväksymistä; ja
4) virkaehtosopimusten soveltamista.
Hallintotoimiston päällikkö ratkaisee asiat, jotka koskevat:
1) luvan myöntämistä muulle kuin elinkaudeksi vankeuteen tuomitulle vangille poistua rangaistuslaitoksesta lyhyeksi ajaksi sekä tuon ajan lukemista rangaistusajaksi;
2) sen ajan lukemista rangaistusajaksi, minkä rangaistuksen täytäntöönpanon alkaminen on vangin syyttä viivästynyt tai rangaistuksen täytäntöönpano keskeytynyt;
3) rangaistusaikojen laskemisen oikeellisuutta yksittäistapauksissa; ja
4) rangaistustuomion oikaisemista tarkoittavan esityksen tekemistä.
Täytäntöönpanotoimiston päällikkö ratkaisee asiat, jotka koskevat vankeusrangaistuksen täytäntöönpanon lykkäämistä.
Täytäntöönpanotoimiston päällikkö ja oikeusministerin määräämä muu toimiston esittelijä ratkaisevat ilman esittelyä asiat, jotka koskevat vankeusrangaistuksen toimittamista täytäntöönpantavaksi.
Valvonta- ja koulutustoimiston päällikkö ratkaisee asiat, jotka koskevat muun kuin elinkaudeksi vankeuteen tuomitun vangin määräämistä avolaitokseen ja muuhun viranomaiseen kuin tuomioistuimeen kuultavaksi kutsutun vangin päästämistä rangaistuslaitoksen ulkopuolelle.
Valvonta- ja koulutustoimiston päällikkö ja oikeusministerin määräämä muu toimiston esittelijä ratkaisevat ilman esittelyä asiat, jotka koskevat vankien sijoitusta rangaistuslaitoksiin vahvistettujen sijoitusohjeiden mukaisesti.
Vankilan johtajan ja vankimielisairaalan ylilääkärin sekä näiden ensimmäisiksi sijaisiksi määrättyjen virkamiesten eroamisikä on 63 vuotta.
Edellä 35§:n 1 momentin 5-10 ja 12-14 kohdassa mainitun laitoshallinnon virkamiehen eroamisikä on 63 vuotta. Yksinomaan toimistotyötä tekevän virkamiehen eroamisikä on kuitenkin 67 vuotta.
Mitä edellä on 43§:n 1 momentissa säädetty, sovelletaan virkamieheen, joka on ennen asetuksen voimaantuloa täyttänyt tai täyttää 63 vuotta ennen 1 päivää maaliskuuta 1990, vasta sanotusta päivästä lukien.
3 b §4 §4 a §5 §43 §